กรมสุขภาพจิต พบโควิด-19 ทำประชาชนเครียดเพิ่ม เร่งเพิ่มคู่สายด่วนสุขภาพจิตให้คำปรึกษา เปิดแอปพลิเคชันให้ประชาชนเช็คสุขภาพใจตัวเอง
กรมสุขภาพจิต พบโควิด-19 ทำประชาชนเครียดเพิ่ม เร่งเพิ่มคู่สายด่วนสุขภาพจิตให้คำปรึกษา เปิดแอปพลิเคชันให้ประชาชนเช็คสุขภาพใจตัวเองนายสาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า จากสถานการณ์โรคโควิด-19 ส่งผลกระทบหลายด้านรวมถึงด้านจิตใจ ต่อประชากร 4 กลุ่ม คือ กลุ่มผู้ติดเชื้อผู้ถูกกักกัน กลุ่มผู้เสี่ยงต่อปัญหาสุขภาพจิต กลุ่มบุคลากรทางการแพทย์ และกลุ่มประชาชนทั่วไป โดยการดูแลประชาชนนั้น ได้ใช้สายด่วนกรมสุขภาพจิต 1323 เป็นหลัก ในการให้การปรึกษาซึ่งเดือนมีนาคมที่ผ่านมา มีผู้โทรปรึกษามากขึ้นเป็น 600 ราย ส่วนเดือนเมษายนครึ่งเดือน พบแล้ว 315 ราย คาดสิ้นเดือนนี้น่าจะมีคนมาปรึกษาไม่ต่ำกว่า 630 ราย กว่าครึ่งเป็นการปรึกษาความเครียดวิตกกังวล และเป็นผู้ป่วยจิตเวชเดิมประมาณร้อยละ 38 ทั้งนี้ได้เพิ่มคู่สายสายด่วน1323 จาก 10 คู่สายเป็น 20 คู่สาย และเปิดสายด่วนเฉพาะแก่บุคลากรทางการแพทย์ 41 เลขหมาย หลังพบเป็นกลุ่มเครียดสูง พร้อมเปิดบริการแอพพลิเคชั่นบนโทรศัพท์มือถือเพื่อเป็นเครื่องมือให้บุคคลากรและประชาชนทั่วไปประเมินสุขภาพจิตตนเองได้ก่อนด้วยแอพ Mental Health Check Up เช็คสุขภาพจิตใจตัวเองได้ง่ายทั้งระดับความเครียด ภาวะซึมเศรเา ภาวะสมองเสื่อม ตรวจวัดดัชนีความสุข พลังสุขภาพจิต และความฉลาดทางอารมณ์ (EQ) นอกจากนี้ยังได้ปรับรูปแบบบริการสุขภาพเชิงรุกเพิ่มขึ้น โดย ให้ อสม.ที่ไปเคาะประตูบ้านช่วยสังเกตุความเครียด ให้ทีมสุขภาพจิตโทรตรงหาผู้มีความเสี่ยง